નાણાં મંત્રાલયનાં સૂત્રોના જણાવ્યા પ્રમાણે બેન્કિંગ અને નાણાકીય સેવા વિભાગ સર્વગ્રાહી અભ્યાસ કરીને તમામ નાગરિકો માટે વિવિધ વીમા યોજનાઓને એક કરીને સર્વગ્રાહી વીમા યોજના તૈયાર કરવા પર વિચારણા કરી રહી છે. હાલ વડા પ્રધાન વીમા યોજના, વડા પ્રધાન સુરક્ષા વીમા યોજના અને સ્વાસ્થ્ય વીમા યોજના ચાલે છે. આ ઉપરાંત લોકોને પોતાની ગાડી અને કીમતી ચીજવસ્તુઓની સુરક્ષા માટે અલગથી વીમો લેવો પડે છે. આ નવી યોજનાનું નામ ‘યુનિવર્સલ લાઇફ એન્ડ હેલ્થ ઇન્સ્યોરન્સ સ્કીમ’ રહેશે. આ વીમા યોજના પાછળ રૂ.૧૦,૦૦૦ કરોડનો ખર્ચ આવશે, જેમાં ૬૦ ટકા કેન્દ્ર અને ૪૦ ટકા ખર્ચ રાજ્ય ભોગવશે.